
Parlamentul României

Camera Deputaţilor
Comisia pentru transporturi                             Comisia pentru muncă

        şi infrastructură                                           şi protecția socială

    Bucureşti, 08.04.2015                                   Bucureşti, 08.04.2015

                 Nr.4c-26/35/2015                                              Nr.4c-7/148
R A P O R T   C O M U N
 asupra proiectului de Lege pentru aprobarea Ordonanţei de urgenţă a Guvernului nr.81/2014 pentru prorogarea unor termene privind stabilirea unor măsuri pentru asigurarea facilităților la transport pentru anumite categorii de persoane
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură şi Comisia pentru muncă şi protecție socială au fost sesizate spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.81/2014 pentru prorogarea unor termene privind stabilirea unor măsuri pentru asigurarea facilităților la transport pentru anumite categorii de persoane, transmis cu adresa nr. PL.x 92/2015 din 2 martie 2015.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport, cele două comisii au avut în vedere:

· avizul favorabil al Consiliului Legislativ (nr.1319/10.12.2014); 
· avizul favorabil al Comisiei juridice, de disciplină şi imunităţi (nr.4c-11/231/10.03.2015).
· avizul favorabil al Comisiei pentru apărare, ordine publică și siguranță națională (nr.4c-12/60/12.03.2015);
· avizul favorabil al Comisiei pentru buget, finanţe şi bănci                      (nr.4c-2/177/19.03.2015);

· avizul favorabil al Comisiei pentru sănătate şi familie (nr.4c-8/74/11.03.2015).

Senatul a adoptat proiectul de lege în şedinţa din 25 februarie 2015.
Proiectul de lege are ca obiect de reglementare asigurarea în continuare a facilităţilor la transport pentru persoanele indreptăţite, până la emiterea în totalitate a cardurilor de sănătate, având în vedere că, începând cu 1 ianuarie 2015, aceste facilităţi sunt asigurate pe baza cardului de sănătate, a cărui distribuţie către populaţie este în curs de derulare.
În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut proiectul de lege în şedinţă comună.

Membrii celor două comisii au examinat proiectul de lege în şedinţa din 31 martie 2015.
La lucrările comisiilor au fost prezenţi 21 deputaţi, din totalul de 22 de membri ai Comisiei pentru transporturi și infrastructură, respectiv 22 deputați din totalul de 24 de membri ai Comisiei pentru muncă și protecție socială.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare Ileana Ciutan, președinte Casa Națională de Pensii Publice.
              În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege pentru aprobarea Ordonanţei de urgenţă a Guvernului nr.81/2014 pentru prorogarea unor termene privind stabilirea unor măsuri pentru asigurarea facilităților la transport pentru anumite categorii de persoane, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.
             PREŞEDINTE,                                       PREŞEDINTE,
              Mihai LUPU                                       Adrian SOLOMON
            SECRETAR,                                           SECRETAR,

          Constantin GALAN                                Mihăiță Găină
	
	

	
	


Expert parlamentar,                                                                                    Consilier parlamentar,                     
Monica Gabriela Tudor                                                                             Decebal Stănescu

